รัฐบาลไทย-ข่าวทำเนียบรัฐบาล-​ปลัดฯ ณัฐพล นำทีม MIND Kick Off โครงการ “อุตสาหกรรมรวมใจ รักษ์น้ำใส ใส่ใจชุมชน จังหวัดชลบุรี ปี 2567”
วันจันทร์ที่ 4 มีนาคม 2567
04/03/2567
​ปลัดฯ ณัฐพล นําทีม MIND Kick Off โครงการ “อุตสาหกรรมรวมใจ รักษ์น้ําใส ใส่ใจชุมชน จังหวัดชลบุรี ปี 2567”
​ปลัดฯ ณัฐพล นําทีม MIND Kick Off โครงการ “อุตสาหกรรมรวมใจ รักษ์น้ําใส ใส่ใจชุมชน จังหวัดชลบุรี ปี 2567”
วันที่ 3 มีนาคม 2567 ดร.ณัฐพล รังสิตพล ปลัดกระทรวงอุตสาหกรรม เป็นประธานพิธีเปิด Kick Off โครงการ “อุตสาหกรรมรวมใจ รักษ์น้ําใส ใส่ใจชุมชน จังหวัดชลบุรี ปี 2567” พร้อมด้วย นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นางสาวอังศุมาลิน ฉัตรสุวรรณวารี อุตสาหกรรมจังหวัดชลบุรี นายวิเชียร ทองด้วง อุตสาหกรรมจังหวัดระยอง และข้าราชการ เจ้าหน้าที่กระทรวงอุตสาหกรรม เข้าร่วม โดยได้รับเกียรติจาก นายอํานาจ เจริญศรี รองผู้ว่าราชการจังหวัดชลบุรี และนายมานพ ศรีนวล นายกองค์การบริหารส่วนตําบลนาวังหิน ให้การต้อนรับ ณ ตลาดน้ํา 3 วัง ลําห้วยนาวังหิน ตําบลนาวังหิน อําเภอพนัสนิคม จังหวัดชลบุรี
ปลัดฯ ณัฐพล กล่าวว่า โครงการ “อุตสาหกรรมรวมใจ รักษ์น้ําใส ใส่ใจชุมชน” ซึ่งเป็นหนึ่งในโครงการดิน น้ํา ลม ไฟ ที่กระทรวงอุตสาหกรรม ร่วมกับภาคีเครือข่าย ผู้ประกอบการโรงงานอุตสาหกรรม และชุมชนโดยรอบโรงงานอุตสาหกรรม เพื่อสร้างความร่วมมือให้ภาคอุตสาหกรรม มีความรับผิดชอบต่อสังคมและสามารถอยู่คู่กับชุมชนได้อย่างยั่งยืน สนองนโยบาย MIND ใช้หัว และ ใจ ปั้นอุตสาหกรรม คู่ชุมชน ซึ่งดําเนินนโยบายภายใต้ 4 มิติ ประกอบด้วย มิติที่ 1 ความสําเร็จทางธุรกิจ การปรับธุรกิจและอุตสาหกรรม สู่ S-Curve มิติที่ 2 ความอยู่ดีกับสังคมโดยรวม ด้วยการส่งเสริมการทํางานร่วมกันระหว่างสถานประกอบการ ชุมชน และสังคม ให้อยู่ร่วมกันอย่างเป็นมิตร มิติที่ 3 ความลงตัวกับกติกาสากล การดูแลรักษาสิ่งแวดล้อมสู่อุตสาหกรรมสีเขียว และมิติที่ 4 การกระจายรายได้สู่ชุมชนที่ตั้ง โดยการรักษาวิถีชีวิต สร้างประโยชน์ พัฒนาชุมชนรอบอุตสาหกรรม โดยมุ่งเน้นการสร้างงานสร้างอาชีพให้ชุมชน ผู้ประกอบการอยู่ได้ ชุมชนบริเวณโดยรอบก็ต้องอยู่ได้ ทําให้ชุมชนและประชาชนโดยรอบ เกิดมุมมองที่ดีต่อโรงงาน และการอยู่ร่วมกันอย่างเป็นมิตร
สําหรับวัตถุประสงค์ของโครงการฯ เพื่อกํากับดูแลการระบายน้ําทิ้งของโรงงาน ปรับปรุงฟื้นฟูคุณภาพแหล่งน้ํา สร้างเครือข่ายความร่วมมือระหว่างภาคอุตสาหกรรมและชุมชนท้องถิ่น ให้มีความรับผิดชอบต่อสังคมสิ่งแวดล้อมร่วมกัน และมีกิจกรรมสร้างมูลค่าเพิ่มทางเศรษฐกิจกระจายรายได้ให้ชุมชน โดยการขับเคลื่อนของคณะทํางานภาคอุตสาหกรรม จํานวน 11 บริษัท และ 1 วิสาหกิจชุมชน ได้คัดเลือก ลําห้วยนาวังหิน เป็นพื้นที่ดําเนินการโครงการ ซึ่งเป็นแหล่งน้ําที่ใช้ในการอุปโภค บริโภค ของประชาชนในพื้นที่ โดยเฉพาะอย่างยิ่ง การใช้น้ําในลําห้วยนาวังหิน ผลิตน้ําประปาหมู่บ้าน อีกทั้งยังมี ตลาดน้ํา 3 วัง ซึ่งเป็นแหล่งท่องเที่ยววิถีชุมชนของจังหวัดชลบุรี จึงเชื่อมโยงทั้งภาคอุตสาหกรรมไปสู่การส่งเสริมการท่องเที่ยวชุมชนเพื่อส่งเสริมด้านเศรษฐกิจให้ดีขึ้นอีกด้วย จึงได้เริ่มดําเนินกิจกรรมฟื้นฟูลําห้วยในเบื้องต้น โดยการขุดลอกคลอง และกิจกรรมการฟื้นฟูคุณภาพน้ํา อาทิ การติดตั้งเครื่องเติมอากาศลงในแหล่งน้ํา การส่งเสริมการใช้น้ําหมักชีวภาพ การใช้ถังดักไขมัน เป็นต้น ทั้งนี้ หลังจากสิ้นสุดโครงการ จะได้ส่งมอบอุปกรณ์ให้ อบต.ตําบลนาวังหินและประชาชนในพื้นที่ ได้ใช้ในการดูแลรักษาแหล่งน้ําต่อไป
จากนั้น ปลัดฯ ณัฐพล พร้อมคณะ ได้เป็นประธานการกดปุ่มเปิดเครื่องเติมอากาศด้วยระบบพลังงานแสงอาทิตย์ พร้อมส่งมอบชุดเครื่องทําน้ําใสด้วยพลังงานแสงอาทิตย์เพื่อใช้ในศูนย์เรียนรู้เศรษฐกิจพอเพียงตลาดท้ายวัง พร้อมด้วยการตรวจเยี่ยมการดําเนินโครงการ สร้าง เสริม เติมทักษะ สู่อาชีพดีพร้อม ”ปั้นคนให้มีอาชีพที่ดีพร้อม“ ซึ่งมีกิจกรรมอบรม 5 หลักสูตร ได้แก่ หมอยาบ้านตม ลูกชุบนายคชา นิลข่ะ พริกแกงเย็นฤดี และสับปะรดทับเจ๊ก ปิดท้ายด้วย กิจกรรมฟื้นฟูและเพิ่มจุลินทรีย์ในแหล่งน้ํา โดยการล่องเรือไปตามลําห้วย โยน EM Ball ลงน้ํา ตลอดลําห้วยจนถึงตลาดท้ายวัง และได้เยี่ยมชมการสาธิตเครื่องทําน้ําใสและกิจกรรมศูนย์เรียนรู้เศรษฐกิจพอเพียงตลาดท้ายวัง